**Saistošo noteikumu projekta “­­­­­­­­Grozījums Liepājas pilsētas domes 2016. gada 28. janvāra saistošajos noteikumos Nr. 2 “Kārtība, kādā Liepājas valstspilsētas pašvaldība sedz pirmsskolas izglītības programmas izmaksas privātajai izglītības iestādei””**

**paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Saistošo noteikumu “Grozījums Liepājas pilsētas domes 2016. gada 28. janvāra saistošajos noteikumos Nr. 2 “Kārtība, kādā Liepājas valstspilsētas pašvaldība sedz pirmsskolas izglītības programmas izmaksas privātajai izglītības iestādei”” (turpmāk – saistošie noteikumi) mērķis ir noteikt vidējās izmaksas, kādas pašvaldība sedz pirmsskolas izglītības iestādei par vienu izglītojamo mēnesī.  Liepājas pilsētas domes 2016. gada 28. janvāra saistošajos noteikumos Nr. 2 “Kārtība, kādā Liepājas pilsētas pašvaldība sedz pirmsskolas izglītības programmas izmaksas privātajai izglītības iestādei” cita starpā ir norādīts atbilstoši Ministru kabineta 2015. gada 8. decembra noteikumos Nr. 709 „Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei” (turpmāk arī – Ministru kabineta noteikumi Nr. 709) noteiktajai metodikai aprēķinātais atbalsta apmērs uz vienu izglītojamo mēnesī.  Ministru kabineta noteikumi Nr. 709 noteic, ka pašvaldības atbalsts tiek aprēķināts, ņemot vērā pašvaldības pirmsskolas izglītības iestādes izmaksas budžeta gadā. Izmaksu aprēķinā atbilstoši ekonomiskās klasifikācijas kodiem iekļauj pašvaldības izglītības iestāžu iepriekšējā gadā pēc naudas plūsmas uzskaitītos izdevumus.  Pamatojoties uz Ministru kabineta noteikumos Nr. 709 noteikto metodiku, ir aprēķināts atbalsta apmērs uz vienu izglītojamo mēnesī 2025. gadā un tas pārsniedz 2024. gadā noteikto apmēru.  Ņemot vērā minēto, saistošie noteikumi paredz palielināt pašvaldības atbalsta apmēru, nosakot konkrētas izmaksas katrā vecuma grupā. |
| 1. Fiskālā ietekme uz pašvaldības budžetu | Saistošie noteikumi paredz pašvaldības atbalsta apmēru vienam izglītojamam mēnesī pirmsskolas izglītības pakalpojuma nodrošināšanai privātajā izglītības iestādē noteikt šādā apmērā:   * izglītojamam no pusotra gada līdz četru gadu vecumam 412,77 *euro.* Salīdzinot ar 2024. gadu (330,12 *euro*) palielinājums par 82,65 *euro*; * izglītojamam, kuram nepieciešama obligātā sagatavošana pamatizglītības ieguvē – 267,51 *euro*. Salīdzinot ar 2024. gadu (214,83 *euro*) palielinājums par 52,68 *euro*.   Vidējās izmaksas vienam izglītojamam palielinājušās saistībā ar pedagogu un tehnisko darbinieku mēnešalgas palielināšanos, komunālo pakalpojumu tarifu un preču iegādes cenu pieaugumu.  Pašvaldības plānotais budžets saistošajos noteikumos noteikto izmaksu segšanai 2025. gadā kopā ir 132 360 *euro*. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi nodrošina izglītības iespēju pirmsskolas izglītības programmā bērniem, kuriem pašvaldība nevar nodrošināt vietu pašvaldības pirmsskolas izglītības iestādē.  Saistošajiem noteikumiem nav izteiktas ietekmes uz vidi.  Saistošie noteikumi nerada jaunas tiesības un neuzliek jaunus pienākumus veselības jomā, kā arī nerada ietekmi uz vidi, konkurenci, uzņēmējdarbības vidi pašvaldības teritorijā. |
| 1. Ietekme uz administratīvajām procedūrām un to izmaksām | Saistošajiem noteikumiem nebūs ietekme uz kopējo administratīvo slogu, jo netiek veidotas jaunas institūcijas un netiek noteikti jauni pienākumi.  Saistošie noteikumi nemainīs līdzšinējo līdzfinansējuma saņemšanas kārtību. Līdzfinansējuma maksa tiks izmaksāta pirmsskolas izglītības iestādei par izglītojamo mācībām reizi mēnesī.  Saistošie noteikumi neradīs papildu izmaksas uz administratīvajām procedūrām un tiks finansētas esošā budžeta ietvaros. |
| 1. Ietekme uz pašvaldības funkcijām un cilvēkresursiem | Saistošie noteikumi skar pašvaldības funkciju izglītības jomā un ir izstrādāti, lai atbalstītu privātās izglītības iestādes, kas sniedz izglītības pakalpojumu Liepājas valstspilsētas pašvaldības administratīvajā teritorijā, sedzot mācību maksu izglītojamajiem, kuriem pašvaldība nevar nodrošināt vietu pašvaldības dibinātā izglītības iestādē.  Saistošie noteikumi neprasa papildu jaunu cilvēkresursu iesaisti procesa nodrošināšanā. Uzdevumus pildīs esošie darbinieki, kuriem šīs funkcijas ir noteiktas amata aprakstā. |
| 1. Informācija par izpildes nodrošināšanu | Saistošo noteikumu izpildi nodrošinās Liepājas valstspilsētas pašvaldības iestāde “Liepājas Izglītības pārvalde”. Jaunu institūciju izveide, esošo likvidācija vai reorganizācija nav nepieciešama. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir izstrādāti, pamatojoties uz Ministru kabineta 2015. gada 8. decembra noteikumiem Nr. 709 „Noteikumi par izmaksu noteikšanas metodiku un kārtību, kādā pašvaldība atbilstoši tās noteiktajām vidējām izmaksām sedz pirmsskolas izglītības programmas izmaksas privātai izglītības iestādei”.  Saistošie noteikumi ir piemēroti iecerētā mērķa sasniegšanai un pašvaldības rīcība ir atbilstoša mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajā daļā noteiktajam, laika posmā no 2025. gada 20. februāra līdz 5. martam sabiedrības viedokļa noskaidrošanai un priekšlikumu iesniegšanai saistošo noteikumu projekts un paskaidrojuma raksts tiks publicēts pašvaldības tīmekļvietnē [www.liepaja.lv](http://www.liepaja.lv). |

Domes priekšsēdētājs Gunārs Ansiņš